Број:769/5-1

Датум: 19.02.2018. године

На основу члaна 63. Закона о јавним набавкама (“Службени Гласник Републике Србије“ 124/12,14/15 и 68/15), Комисија за јавне набавке, у поступку јавне набавке добарa-***Тонери, фотокондуктори и рибон траке*, ЈН МВ 7Д/18**, даје

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

**Заинтересованo лицe je тражилo појашњења конкурсне документације у вези са припремањем понуда и то:**

Молимо појашњење тендерске документације ЈН МВ 7Д/18 у делу где тражите следеће:

„- *Понуђач je дужан да за оригиналне Brother, Canon, HPиLexmarkтонере и фотокондукторе буде овлашћен од стране произвођача опреме да понуди оригиналне тонере и фотокондукторе.Наиме, Понуђач је дужан да достави потврду, ауторизацију или гаранцију произвођача или локалног представништва произвођача за територију Републике Србије, којом произвођач робне марке уређаја (штампача) за које се добро користи, гарантује оригиналност тонера који ће се нудити. Овај документ (потврда) мора да гласи на име Понуђача који доставља понуду за добра која су предмет јавне набавке добара за коју подноси понуду и да је насловљена на Наручиоца. Тражени документ мора бити важећи, потписан и оверен од стране овлашћеног лица произвођача уређаја и на његовом званичном меморандуму.*“

Ваша јавна набавка у којој се купују оригинални и компатибилни тонери, уз услов за оригиналне тонере као што је написано на страни 10, и без икаквих оквирних количина је у супротности са ЗЈН чланови 10 став 2 и 76 став 6 из више разлога од којих би издвојио следеће:

Ваша је обавеза да расписујете ЈН на начин да имате конкуренцију у поступку, а не да је расписујете на начин да само један понуђач може да испуни услове које сте тражили, јер ауторизацију произвођача, односно локалне канцеларије произвођача, односно званичног дистрибутера не можете територијално да ограничавате на Р. Србију По ЗЈН понуђач мозе да буде и правно лице из иностранства и самим тим ви територијалном одредницом дискриминишете велики број понуђача који би учествовали у поступку.

Молим да измените документацију у следецем:

1. Да одредите макар оквирне количине како би се избегло да онај ко је са вама радио уназад две године и ко зна које тонере купујете више,а које мање. а које можда уопште не купујете, може простим давањем већих цена за оно што купујете пуно и малих цена онога што купујете мало или нимало, да у збиру буде најефтинији, а да сустински јавна набавка кошта много више него што би иначе коштала.

2. Да омогућите понуђачима који нису у контакту са канцеларијама произвођача опреме у Р. Србији, да могу да доставе ПОТВРДУ ,АУТОРИЗАЦИЈУ ИЛИ ГАРАНЦИЈУ произвођача или овлашћеног дистрибутера оригиналних тонера из ЕУ, да је понуђач њихов партнер за Србију и да му продају оригиналне тонере произвођача опреме.

**Одговор наручиоца:**

1. Наручилац ће прихватити потврду/ауторизацију ( која мора бити насловљена на понуђача и предметну јавну набавку) издату од овлашћеног дистрибутера само у случају да за неки од тражених брендова не постоји канцеларија произвођача на територији Републике Србије.

Имајући у виду да поједини произвођачи уређаја за коју се тонери користе, у производњи користе различите чипове на тонерима за различита тржишта, додатно постоји реална опасност да неауторизоване компаније (које дакле не испуљавају изнад дефинисане критеријуме) испоруче тонере са неодговарајућим чиповима тј чиповима који нису намењени тржишту Р. Србије. Такође, имајући у виду да је непознато порекло ових тонера, као и сам начин набавке истих, постоји реална опасност од постојања некомпатибилности потрошног материјала са опремом коју наручилац има у експлоатацији. Нажалост, све потенцијалне нерегуларности по овим питањима могу се установити тек након испоруке тонера, када већ буде касно за то. Додатно, скрећемо пажњу да се простим прегледом опреме на пријему - која у овом случају дакле представља потрошни материјал - такође не може утврдити оригиналност испоручених добара, нити оригиналност чипова на тонерима, нити оригиналност праха у тонерима, нити подржани капацитет по питању минималног захтева за сваки тонер, нити њихова компатибилност са уређајима које наручилац поседује. Наручилац дефинисаним захтевом штити своје интересе који могу бити угрожени несавесним понашањем неауторизованих компанија за продају оригиналног потрошног материјала, односно било којих компанија које од стране произвођача опреме за коју се тонери користе нису препознате као продавци оригиналног потрошног материјала (а вероватно постоји основ за тако нешто), што је луксуз који Наручилац себи не може да дозволи и тиме потенцијално претрпи несагледиву штету у свом пословању. Стога, став Наручиоца је да сва предузећа која желе да учествују у предметном поступку обезбеде доказе који су захтевани, у форми у којој су захтевни, јер сматрамо да се једино на овај начин могу заштитити интереси наручиоца, одржати транспарентност јавне набавке, и да се једино на овај начин свим понуђачима може омогућити равноправно учешће у предметној набавци, а да интереси наручиоца не буду угрожени. Наведене захтеване и обавезне доказе може прибавити било који понуђач који продаје оригиналне тонере, и који је као такав препознат од стране произвођача опреме за коју се тонери користе, без да наручилац улази у анализу да ли је са неким понуђачем то случај или не, и зашто. С тим у вези, напомињемо да су захтеви и услови превиђени овом конкурсном документацијом у целости оправдани, испуњеност истих је омогућена великом броју понуђача, као и да је остављено довољно времена и за оне понуђаче који немају ниједан од алтернативно постављених захтева а односе се на било који вид сарадње са произвођачима тражених тонера. Они понуђачи који не могу самостално да испуне додатне услове, могу учествовати у предметној јавној набавци као један од учесника групе понуђача и на тај начин помоћу осталих чланова групе понуђача заједно испунити додатне услове.

Предметна набавка се врши по указаној потреби наручиоца, до укупне вредности уговора а вредност уговора одређена је у складу са финансијским средствима која су опредељена Одлуком о покретању поступка за предметну набавку.

.

Дн:

- порталу ЈН

- сајту наручиоца

КОМИСИЈА ЗА ЈАВНУ НАБАВКЕ

ЈН МВ 7Д/18